
1. Komiteto posėdyje dalyvavo: Vytautas Kurpuvesas, Komiteto pirmininkas; Algis Rimas, pirmininko pavaduotojas; nariai: Danutė Bekintienė, Evaldas Jurkevičius, Kęstas Komskis, Milda Petrauskienė, Liudvikas Sabutis, Erikas Tamašauskas, Artūras Zuokas. 
Komiteto biuro darbuotojai: Bronius Kleponis, biuro vedėjas; Algirdas Astrauskas- patarėjas; Danutė Budzienė-patarėja; Jurgita Marcinkutė –patarėja; Genovaitė Jasaitienė- padėjėja.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):
	Eil.

Nr.
	Pasiūlymo teikėjas, data
	Siūloma keisti
	Pasiūlymo turinys


	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	

	1.
	Seimo kanceliarijos Teisės departamentas (2008-12-16)
	
	
	
	Alternatyvių projektų Teisės departamente negauta. 


Įvertinus projektą pagal jo santykį su Konstitucija, galiojančiais įstatymais bei juridinės technikos taisyklėmis, tektinos šios pastabos:

  1. Projektu iš esmės siūloma atidėti Valstybės tarnybos įstatymo 3 priedo nuostatų, pagal kurias būtų didinamos kai kurių valstybės tarnautojų pareigybių kategorijos, kas sąlygotų šių tarnautojų pareiginės algos didėjimą, įsigaliojimą. Nors projekto aiškinamajame rašte, kaip projekto rengimą paskatinusi aplinkybė, valstybės ekonominės ir finansinės būklės pablogėjimas neįvardijamas, atkreiptinas dėmesys, kad Konstitucinio Teismo 2006 m. kovo 28 d. nutarime konstatuota, kad “<...> kai dėl ypatingų aplinkybių (ekonominės krizės, gaivalinės nelaimės ir kt.) valstybėje susiklosto itin sunki ekonominė, finansinė padėtis. Tokiais atvejais valstybės funkcijoms vykdyti ir viešiesiems interesams tenkinti <...> dėl objektyvių priežasčių gali pritrūkti lėšų. Esant tokioms aplinkybėms įstatymų leidėjas gali pakeisti teisinį reguliavimą, pagal kurį nustatyti atlyginimai įvairiems asmenims, ir įtvirtinti tiems asmenims mažiau palankų atlyginimų teisinį reguliavimą, jei tai būtina siekiant užtikrinti gyvybiškai svarbius visuomenės ir valstybės interesus, apsaugoti kitas konstitucines vertybes. Tačiau ir tokiais atvejais įstatymų leidėjas turi išlaikyti pusiausvyrą tarp asmenų, kuriems nustatomas mažiau palankus teisinis reguliavimas, teisių bei teisėtų interesų ir visuomenės bei valstybės interesų, t. y. paisyti proporcingumo principo reikalavimų. <...>”.

Projektu teikiamas siūlymas svarstytinas šiais aspektais:

1) pagal Seime įregistruotą Valstybės politikų, teisėjų, valstybės pareigūnų ir valstybės tarnautojų pareiginės algos (atlyginimo) bazinio dydžio, taikomo 2009 metais, įstatymo projektą (Reg. Nr. XIP-186) valstybės tarnautojų pareiginės algos bazinį dydį siūloma mažinti (siūlomas dydis - 475 litai, dabar taikomas dydis - 490 litų). Vadinasi, tiems valstybės tarnautojams, kurių pareigybių kategorijų didinimą teikiamu projektu siūloma sustabdyti, būtų taikomos kelios  mažiau palankų atlyginimų teisinį reguliavimą nustatančios priemonės – bazinio dydžio mažinimas (pagal projektą XIP-186) ir pareiginių kategorijų nedidinimas. Svarstytina, ar tai atitiktų Konstitucinio Teismo 2006 m. kovo 28 d. nutarime konstatuotą įstatymų leidėjo pareigą paisyti proporcingumo principo reikalavimų, nes kelios mažiau palankų atlyginimų teisinį reguliavimą nustatančios priemonės būtų taikomos ne visiems. 
           2) 2008 m. lapkričio 11 d. priimtas Lietuvos Respublikos Prezidento įstatymo pakeitimo įstatymas (Žin., 2008, Nr. 135-5234), įsigaliosiantis 2009 m. sausio 1 d. Šio įstatymo 15 straipsnyje nustatyta, kad “Respublikos Prezidento mėnesinis darbo užmokestis yra lygus Lietuvos Respublikos valstybės politikų, teisėjų, valstybės pareigūnų ir valstybės tarnautojų pareiginės algos 55 baziniams dydžiams” (dydis pradedamas taikyti naujai išrinktam ar perrinktam Respublikos Prezidentui). Dabar galiojančioje Lietuvos Respublikos Prezidento įstatymo redakcijos 18 straipsnio 2 punkte nustatyta, kad Respublikos Prezidento darbo užmokestis yra lygus paskutinio paskelbto šalies ūkio vidutinio mėnesinio darbo užmokesčio dvylikai dydžių. Be to, 2008 m. lapkričio 13 d. priimtas Valstybės politikų ir valstybės pareigūnų darbo apmokėjimo įstatymo priedėlio I skirsnio pakeitimo  įstatymas (Žin., 2008, Nr. 135-5245), įsigaliosiantis  2009 m. sausio 1 d., kuriuo padidinti Seimo narių ir Vyriausybės narių pareiginių algų koeficientai. Atkreiptinas dėmesys į tai, kad nepareikšta iniciatyva atidėti nurodytų įstatymų įsigaliojimą. Konstitucinio Teismo 2006 m. kovo 28 d. nutarime taip pat konstatuota , kad “<...> Pažymėtina, kad esant itin sunkiai ekonominei, finansinei padėčiai paprastai turėtų būti peržiūrimas ir mažinamas visų valstybės valdžią įgyvendinančių institucijų biudžetinis finansavimas, taip pat įvairių iš valstybės ir savivaldybių biudžetų lėšų finansuojamų sričių finansavimas <...>”. Todėl svarstytina, ar teikiamas Valstybės tarnybos įstatymo 3 priedo pakeitimo įstatymo projektas, tuo atveju, jei atitinkamais įstatymų projektais nebūtų stabdomas Respublikos Prezidento, Seimo narių ir Vyriausybės narių pareiginių algų koeficientų didinimas nuo 2009 m. sausio 1 d., atitiktų Konstitucinio Teismo 2006 m. kovo 28 d. nutarime konstatuotą įstatymų leidėjo pareigą paisyti proporcingumo principo reikalavimų bei asmenų lygybės prieš įstatymą principą.


	Pritarti iš dalies
	Iš esmės minėta pusiausvyra yra  išlaikoma, nes įstatymo projektu XIP-186 (jei jam bus pritarta) siūlomas mažinti pareiginės algos vienetas - bazinis dydis, kuris yra pagrindas skaičiuoti pareiginę algą visiems valstybinėje tarnyboje dirbantiems asmenims.

Sąlygos asmenims, kuriems bus taikomas šis įstatymas, numatomos ne bloginti, bet negerinti. Visgi įstatymas dėl valstybės tarnautojų suvienodintų pareigybių sąrašų 2008, 2009, ir 2010 metais tvirtinimo priimtas 2007 m. gruodžio 4 d.



	
	
	
	
	
	2. Redaguojant projekto tekstą 3 straipsnio 1 ir 2 dalyje žodis “nuo” brauktinas kaip perteklinis.


	Nepritarti
	Numatoma, kad šis sąrašas galios ne tik 2011 m., bet ir ateityje


3. Piliečių, asociacijų, politinių partijų ir kitų suinteresuotų asmenų pasiūlymai: negauta
4. Valstybės ir savivaldybių institucijų ir įstaigų pasiūlymai: negauta
5. Subjektų, turinčių įstatymų leidybos iniciatyvos teisę, pasiūlymai: negauta
6. Seimo paskirtų papildomų komitetų, komisijų pasiūlymai: nebuvo paskirta.
7. Komiteto sprendimas ir pasiūlymai. 

7.1. Sprendimas (pagal Seimo statuto 150 straipsnį. Jeigu siūlomas sprendimas numatytas Seimo statuto 150 straipsnio 1 dalies 3–6 punktuose, pateikiami šio sprendimo argumentai): Pritarti iniciatorių pateiktam įstatymo projektui XIP-167 ir komiteto išvadai.
8. Balsavimo rezultatai: 6 balsavo už, 3 prieš, susilaikiusių nebuvo.
9. Komiteto paskirti pranešėjai: L. Sabutis
10. Komiteto narių atskiroji nuomonė:

PRIDEDAMA:

Įstatymo projektas, įstatymo projekto lyginamasis variantas.
Komiteto pirmininkas 









Vytautas Kurpuvesas
